15. melléklet
a .../2026. (…..) önkormányzati rendelethez

Szöveges indoklás
az önkormányzat 2025. évi zárszámadás rendelet – tervezetéhez
az Áht. 24. § (4) bekezdése szerint csatolandó mérlegekhez és kimutatásokhoz

Általános indokolás
Biharnagybajom Községi Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Biharnagybajom Községi Önkormányzat Képviselő-testületének az Önkormányzat Szervezeti és Működési Szabályzatáról szóló 
12/2024. (X. 7.) önkormányzati rendeletében biztosított véleményezési jogkörében eljáró Pénzügyi Bizottság és Népjóléti Bizottság véleményének figyelembevételével alkotja meg az önkormányzat 2025. évi zárszámadásáról szóló rendeletet.
  
Részletes indoklás
az önkormányzat 2025. évi költségvetési zárszámadási rendelet-tervezetéhez az Áht. 24. § (4) és 91. § (2) bekezdése szerint csatolandó mérlegekhez és kimutatásokhoz:
 
(1) Az önkormányzat és intézményei 2025. évi bevételeinek alakulását az 1. számú melléklet és 2. számú melléklet tartalmazza.
(2) Az önkormányzat és intézményei 2025. évi kiadásainak alakulását a 3. számú melléklet, 4. számú melléklet és 5. számú melléklet tartalmazza.
(3) A bevételi és kiadási főösszeg jogcímeit a 6 számú melléklet mutatja be.
(4) Biharnagybajom Községi Önkormányzat 2025. évi pénzbeli és természetbeni ellátásait a 7. számú melléklet tartalmazza.
(5) Az önkormányzat és intézményei 2025. évi költségvetési bevételeinek összevont költségvetési mérlegét közgazdasági tagolásban a 8. számú melléklet tartalmazza.
(6) Az önkormányzat többéves kihatással járó adósságai, kezességvállalásai, valamint a várható saját bevétel 50%-ának alakulását éves bontásban a 9. számú melléklet mutatja be.
(7) Az önkormányzat által adott közvetett támogatásokat, a 10. számú melléklet szerint hagyja jóvá.
(8) Az önkormányzat és intézményei 2025. évi maradványát 11. melléklet mutatja be.
(9) Biharnagybajom Községi Önkormányzat és intézményei 2025. évi pénzeszközeinek változását a 12. számú melléklet rögzíti.
(10) Az önkormányzat és intézményei 2025. december 31-i vagyonkimutatása az államháztartás számviteléről szóló 4/2013. Korm. rendelet 30. § (1) és (2) bekezdése szerint a 13. számú melléklet tartalmazza.
  
 Az önkormányzat 2025. évi vagyonkimutatásának elemzése
 A vagyonmérlegben az eszközök és források értéke csökkent a 2024. évi zárszámadáshoz képest, a változás értéke: -58 442 786 Ft.
ESZKÖZÖK
A. Nemzeti vagyonba tartozó befektetett eszközök
A nemzeti vagyonba tartozó befektetett eszközként olyan eszközt kell kimutatni, amelynek az a rendeltetése, hogy a tevékenységet tartósan, legalább egy éven túl szolgálja. A mérlegben szereplő eszközérték nettó érték, amely a 2025. évi mérlegben kimutatott eszközérték tárgyévben üzembe helyezett eszközök aktivált értékével növelt, illetve a tárgyévi selejtezéssel és a tárgyévben elszámolt értékcsökkenéssel csökkentett eszközértéket mutatja. A nemzeti vagyonba tartozó befektetett eszközök értéke önkormányzati szinten 23 043 856 Ft-tal csökkent, amely az alábbi változásokkal magyarázható:
II. Tárgyi eszközök
Értéke az előző évhez képest csökkent 22 056 138 Ft értékben. Az ingatlanok és a kapcsolódó vagyoni értékű jogok értékének csökkenése 18 981 509 Ft, ami a szennyvízberuházás értékcsökkenésével magyarázható, illetve, hogy 2025-ben nem volt jelentős összegű aktiválás beruházások, felújítások által.  A gépek, berendezések, felszerelések, járművek mérlegértéke 5 007 629 Ft- tal csökkent az értékcsökkenés miatt. A beruházások, felújítások mérlegértéke 1 933 000 Ft-tal nőtt a befejezetlen beruházások értékével összefüggésben.
III. Befektetett pénzügyi eszközök
Ezen a mérlegsoron mutatjuk ki az önkormányzat tulajdonában lévő korlátozottan forgalomképes tartós részesedések állományát, melynek értéke változatlan.
IV. Koncesszióba, vagyonkezelésbe adott eszközök
A mérlegsor értéke 987 718 Ft-tal csökkent az elszámolt értékcsökkenés miatt.
B. Nemzeti vagyonba tartozó forgóeszközök
I. Készletek
Értéke 518 618 Ft csökkenést mutat. A készletek egy része felhasználásra került költségként, illetve értékesítésre került (Polgármesteri Hivatal konyha). 
II. Értékpapírok
A mérlegsor értéke változatlan, értéke 0 Ft.
C. Pénzeszközök
A mérlegtétel 45 830 985 Ft csökkenést mutat, melyet az elnyert pályázati támogatások önkormányzati bankszámláról történő felhasználása a kivitelezés befejezése okozott.
D. Követelések
A követelések között kell nyilvántartani a bevételi jogcímekhez kapcsolódó követeléseket. A követelések állományában az előző évhez képest 11 389 961 Ft növekmény mutatkozik, mely legnagyobb részben önkormányzati és intézményi saját bevételekből, közhatalmi bevétel követeléséből áll.
E. Egyéb sajátos elszámolások
Ezen a mérlegsoron kell kimutatni az általános forgalmi adó sajátos könyvviteli elszámolását,
valamint a december havi illetmények, munkabérek elszámolását. E mérlegsor 687 548 Ft
csökkenést mutat, amely a levonható és fizetendő ÁFA egyenlegéből után a negatív érték a fizetendő ÁFA összegét mutatja.
F. Aktív időbeli elhatárolások
A mérlegsor értéke növekedést mutat az előző évhez képest 248 260 Ft-tal.
 
 FORRÁSOK
G. Saját tőke
Értéke 34 725 286 Ft csökkenést mutat, melynek legfőbb oka a negatív (-36 942 344 Ft) felhalmozott eredmény a korábbi évekből.
H. Kötelezettségek
A kötelezettségek önkormányzati szintű állománya 21 453 679 Ft növekedést mutat, mely növekedés a szállítói kötelezettségekhez kapcsolódik az önkormányzatnál és intézményeinél.
I. Kincstári számlavezetéssel kapcsolatos elszámolások
A mérlegsor értéke változatlan, 0 Ft.
J. Passzív időbeli elhatárolások
A passzív időbeli elhatárolások között kell kimutatni a mérleg fordulónapja előtti időszakot terhelő olyan költségeket, ráfordításokat, amelyek csak a mérleg fordulónapja utáni időszakban merülnek fel, kerülnek számlázásra. A mérlegsor a 2025. december havi bér és a pályázati források időarányos elhatárolását mutatja be, a változás értéke az előző évhez képest -45 171 179 Ft.
 
Tájékoztató adatok
”0”-ra leírt eszközök
A ”0”-ra leírt eszközök értéke az előző évhez képest 11 861 805 Ft növekedést mutat, melyet a kis értékű tárgyi eszközök beszerzése, valamint a tárgyi eszközök amortizációja okoz.
A használatban lévő kisértékű immateriális javak, tárgyi eszközök értéke 2 922 471 Ft összegű növekedést mutat.
A használatban lévő készletek sor értéke nem változott az előző évhez képest.
01-02. számlacsoportban nyilvántartott befektetett eszközök értéke 4 901 743 Ft-tal növekedett, amely a Tankerületi Központnak vagyonkezelésbe átadott eszközök felújításból adódó értékének visszavezetéséből került a nyilvántartásba (01-02. számlacsoport).

